Döbeln (ooppera)

Döbeln 1809 eli Döbeln on Sebastian Fagerlundin kaksikielinen ja kaksinäytöksinen ooppera. Kokkolan Oopperakesä tilasi teoksen, joka kantaesitettiin 25. heinäkuuta 2009.

Heinäkuussa 2010 BIS-levymerkillä julkaistiin oopperan levytys. Sakari Oramon johtamalla levytyksellä solisteina ovat Anu Komsi, Annika Mylläri, Lasse Penttinen, Sören Lillkung ja Robert McLoud. Ylen musiikkitoimittajat myönsivät levylle vuoden 2010 Vuoden levy -tunnustuksen.

Döbelnin libreton kirjoitti Jusa Peltoniemi. Päähenkilönä on Georg Carl von Döbeln, jonka vuonna 1789 saaman kallovamman leikkauksen yhteydessä kokeman oopiumhuumauksen aiheuttamiin houreisiin teoksessa keskitytään.

Lähteet 

Sebastian Fagerlundin teokset
Suomenkieliset oopperat
Ruotsinkieliset oopperat
2000-vuosikymmenen musiikkiteokset